Ayagi yakk xeddment i yiman-nsen, i umezgun-nsen. Ayen yeğğan Izzayriyen skecmen imannsen. Tamezgunt tamezwarut i yuraren di Bab Elwad daxel n tzeqqa n umezgun. Izzayriyen kecmen ar daxel ur εeṭlen ara fɣen-d, acku ur wulfen ara tiɣimit daxel n tzeqqa, rnu-as ṭṭlam, wulfen di beṛṛa anda yella ubeḥri. Seg wass-nni i yekcem umezgun Azzayri ɣer tzeqqa n umezgun n Lɣerb (Occidental), ayagi yeğğan amezgun Azzayri ibeddel tama d yidis . Ula d imdanen umezgun n lweqt-nni am Bectarzi, Qṣenṭini, Bağerraḥ, Cebbaḥ El mekki, d wiyaḍ…, walan cbaḥa n umezgun n tzeqqa iεejbiten, ayen yeğğan ddan d umezgun-nni daxel n tzeqqa.